mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru hbs_cyr mk mk mk mk mk mk mk ru uk mk mk mk uk en mk mk mk hbs_cyr mk mk mk mk mk hbs_cyr mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Онлајн бунт против Скопје 2014 · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Македонија: Онлајн бунт против Скопје 2014
Објавено на 13 февруари 2010 11:04 GMT
Прочитај го овој напис на Español, Malagasy, English
По повеќегодишни затскриени најави, медиумски манипулации и бирократско избегнување на барањата за транспарентност, отчетност и граѓанско учество, локалната власт на општина Центар најпосле го објави планот, направен во координација со централната Влада, да го посее центарот на Скопје со низа нови споменици и згради.
Подолу е видео-клип со презентација на владиниот проект:
Виктор Арсовски од IT.com.mk набрзо понуди преглед на реакциите на објавувањето на владиниот план:
Граѓаните преку друштвените мрежи, Фејсбук, Твитер, Јутјуб го коментираат, критикуваат, исмеваат и помал број го фалат идниот изглед на Скопје во 2014 година. Макфакс го закачи видеото „Визуелизација на центарот на Скопје во 2014“ на Јутјуб вчера, на 4 февруари. За само еден ден видеото го привлече вниманието и е гледано 16.000 пати, а искоментирано 380 пати.
Десничарскиот блогер Алекс Карека го изрази [АНГ] погледот на многу од неговите идеолошки истомисленици:
Јас лично сум импресиониран и фасциниран. Скопје ќе добие еден од најубавите градски центри.
Волан, блогер и економист, можеше само да нагласи дека ова не е виц, иако изгледа како такво нешто. Ненад Јовановиќ ја цитираше баба си која велела:
„Синко, глупоста и кичот немој никогаш да ги потцениш“.
Порталот Окно објави збирка коментари, како надоврзување на претходни написи за овој и сродните феномени, чии автори пишуваа за општата преоптовареност од сè или иронично забележуваа дека во иднина Македонија ќе може да конкурира на Велигденскиот Остров [АНГ]:
Туристичките водичи инспирирано ќе им објаснуваат на светските добронамерници како оваа изумрена цивилизација од уста двоела, среде транзиции и светски кризи, за споменици и други скаменети творби сè со цел да стане нешто што ќе остане во времето и ќе сведочи за нејзиниот непокор спрема клетите комшии и другите белосветски клеро-фашистички душмани.
Соочени со апсурдното, твитерџиите (#Skopje2014) и корисниците на Фејсбук често користат хумор како противотров.
На пример, Интерпретер објави луцидна песна наречена „Две иљаде и четрнаеста…“ (која ја пренесе и Окно), додека ФлаврСавр го спореди клипот со рекламата за компјутерската игра Цезар IV…
…само гладијатори ќе бидат новинари и остали предавници [асоцирајќи на техниките за дискредитација кои ги користат поддржувачите на власта]
Преку Твитер исто така се прошири и изјавата на Рамадан Рамадани, претставник на исламската заедница, кој бара додавање на џамија во планот – или отстранување на новата црква:
…главниот град на Македонија кој им припаѓа на сите граѓани не е поле за играње [Фармвил] [АНГ].
Еден љубител на историјата ја спореди „визијата“ да се направи величествена национална престолнина [АНГ], преку масовни и скапи новоградби, со други слични неуспешни амбиции од минатото.
Авторот на блогот Психа, д еџ оф лоџик! предложи куполата што Владата планира да ја додаде на зградата на Собранието да се претвори во планетариум. Македонија има семо еден таков објект изграден во раните седумдесетти години на XX век кој од тогаш не е реновиран и страда од негрижа поради недостатокот на буџет за одржување.
Активистите кои беа истепани минатата пролет заради несогласување со власта, повикаа на спонтан протест против игноратнскиот однос на Владата кон реакциите на граѓаните. Протестот е закажан за сабота, 6 февруари во 2 попладне, „на оној дел од плоштадот што во овој момент остана неокупиран“.
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Руските цензори ја блокираа веб-страницата за правна помош ОВД-Инфо
Источна и Централна Европа  29 декември 2021
Русија го блокира пристапот до веб-сајтот на разгледувачот Тор
Источна и Централна Европа  16 декември 2021
Потребни ни се сензори за безболно мерење на гликемијата, вели Миа Чичкариќ 16-годишна средношколка со дијабетес
Источна и Централна Европа  22 октомври 2021
Страница 1 од 2
Јас се чудам како сите се 100% за или 100% против?
Никој не вели: Тоа, тоа и тоа ми се допаѓа, а тоа и тоа не!
Мислам дека кај многу малку има прав критички осврт. 99% е политичка предмисла (да… ова е нов збор).
14 февруари 2010, 1:44
Филип Стојановски Профил на преведувач »
Игор, токму тоа и ќе беше поентата на јавната расправа која не е одржана. Оти многу луѓе што се присилени да бидат или 0 (против) или 1 (целосно за) всушност би рекле:
1. Глобално ми се допаѓа, ама глупо е што револуционерите, кои биле врвните интелектуалци на земјава во своето време, се качени на коњи. И она портата не ја бива. А ни црква не ни треба таму… (итн. – во отворени муабети меѓу луѓе испаѓа дека имаат замерки за голем дел од „решенијата“).
0. Сакам да се гради, ама сакам тоа да биде транспарентно, отчетно, со граѓанско учество. Инаку ми се допаѓа новата Филхармонија и не сакам да биде заградена и невидлива освен ако не застанеш пред неа… (итн. нема човек што не сака да се гради, ама многумина нејќат да ги онакваат у здрав мозок со „аргументи“ од типот дека со проектот ќе се овозможела социјална помош за градежните фирми на државен трошок)
15 февруари 2010, 12:02
Филип Стојановски Профил на преведувач »
Исто така верувам дека многу скопјани би сакале да има споменици од разни историски личности, ама тие да бидат распоредени низ цел град, или макар низ цела општина центар, а не на простор колку поголемо дворче.
Еден од изговорите на општина Центар зошто не овозможиле јавни дебати беше и дека според законот имале обврска за такво нешто само ако просторот што се менува е над незнамколку квадрати, па штом ова било помал простор и немале обврска, тогаш нема потреба. Тотален кафкијански бирократизам.
15 февруари 2010, 12:05
Повратен линк: ;-) Развигор » Скопје 2014 и компјутерските игри
[…] „Скопје 2014“ на два пати беше поврзувана со компјутерс…, ама пред сè од визуелен аспект.  Носечката идеја на […]
26 февруари 2010, 13:30
Повратен линк: Global Voices на македонски » Македонија: 10 чекори за водење банана држава
[…] да се потцени, сепак во грандиозните потфати (проекти, градби, кампањи, настапи, капитални објекти и слично), во […]
5 јули 2010, 9:12
Повратен линк: Global Voices на македонски » Македонија: Бронзени лавови, отчетност и транспа
[…] исклучиво на мажјаци се дел од контроверзниот проект Скопје 2014. Првиот чифт беше поставен на 24 август, а вториот на 31 […]
9 септември 2010, 19:33
Повратен линк: ;-) Развигор » Аргумент на МОФ: Јавни дебати за образованието и Скопје 2014
[…] поим беше воведен во јавноста преку истоимената анимација нарачана и платена од власта, со цена од околу 150 илјади евра. Повторно како на […]
18 декември 2010, 21:50
Повратен линк: Македонија: Сатиричен блог го обвинува спорот со името за грчкиот банкрот · Global Voices на македонски
[…] додаваат дека [проектот „Скопје 2014“] е дел од овој план кој имал намера да го дефокусира […]
26 декември 2011, 16:35
Повратен линк: Македонија: Проблеми со транспарентното известување за загадувањето на воздухот во Скопје · Global Voices на македонски
[…] на центарот во големо градилиште преку владиниот проект Скопје 2014. Околната област е исто така епицентар на […]
13 февруари 2012, 10:29
Повратен линк: Македонија: Анализа на Скопје 2014 · Global Voices на македонски
[…] објави (на англиски) анализа на импликациите на проектот Скопје 2014 од гледна точка на концептите развиени од водечките […]
28 март 2012, 8:08
Страница 1 од 2
Приклучи и се на дискусијата
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани